Udruga Idemo Dalje

Đakovačka 26

Tel: 091 58 21754

E-mail: udruga.idemodalje@gmail.com

OIB: 75224474023

Web: <https://idemodalje.hr/>

Na temelju odluke o financiranju Ministarstva rada, mirovinskoga sustava, obitelji i socijalne politike i Hrvatskog zavoda za zapošljavanje, KLASA: 983-04/23-01/01, UR. BROJ: 344-191/13-24-2314 od 26. ožujka 2024. godine te Ugovora o dodjeli bespovratnih sredstava koji se financiraju iz Europskog socijalnog fonda plus (ESF+), Operativnog programa Učinkoviti ljudski potencijali 2021.-2027. „Zaželi – prevencija institucionalizacije“ Kodni broj : SF.3.4.11.01.0274, Naziv projekta: „Kod kuće je najljepše„ potpisanog dana 03. travnja 2024. godine, udruga Idemo Dalje raspisuje

**JAVNI POZIV ZA ISKAZ INTERESA**

**za uključenje korisnika u projekt „Kod kuće je najljepše„**

**koji udruga Idemo Dalje provodi na području**

**Splitsko - dalmatinske županije (šire područje grada Splita i Čiovo)**

|  |
| --- |
| Prijava na ovaj poziv za iskaz interesa **služi isključivo u svrhu utvrđivanja potencijalnog broja i potreba korisnika/ca koji ispunjavaju uvjete** za prijavu projekta na Poziv „Zaželi-prevencija institucionalizacije“ SF.3.4.11.01. te korisnik/ca **nije** automatski uključen u projekt. |

Uvjete za ostvarivanje prava u projektu imaju samo pripadnici ciljane skupine koji ispunjavaju slijedeće uvjete:

**Za osobe starije od 65 godina koje žive u samačkom ili dvočlanom ili višečlanom kućanstvu u kojem su svi članovi kućanstva pripadnici ciljnih skupina ovog Poziva:**

1. **Osoba starija od 65 godina** (na dan ulaska u projektnu aktivnost) koja živi u samačkom kućanstvu i čiji mjesečni prihod ne prelazi iznos 120% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta i koji istovremeno ne koristi uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža vidjevši pratitelj.
2. **Osoba koja živi u dvočlanom kućanstvu, a ukupni prihod kućanstva ne prelazi iznos od 200% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili mjesecu prije** ukoliko HZMO još nije izdao podatke i koja istovremeno ne koristi uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža vidjevši pratitelj.

1. **Osoba koja živi u višečlanom kućanstvu u kojem su svi članovi kućanstva pripadnici ciljnih skupina ovog poziva, a ukupni prihod kućanstva ne prelazi iznos od 300% prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili mjesecu prije** ukoliko HZMO još nije izdao podatke i koja istovremeno ne koristi uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, osobne asistencije koju pruža vidjevši pratitelj.

**Za odrasle osobe s invaliditetom:**

1. **Osobe starije od 18 godina koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina ovog Poziva i koje imaju invaliditet trećeg ili četvrtog stupnja težine invaliditeta-oštećenja funkcionalnih sposobnosti prema propisima o vještačenju i metodologijama vještačenja** te ne koriste usluge pomoći u kući, boravka organiziranog stanovanja, smještaja, osobne asistencije koju pruža osobni asistent ili čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.

**Iskaz interesa mogu podnijeti svi pripadnici ciljane skupine koji zadovoljavaju navedene uvjete, a s početkom provedbe projekta morat će osigurati dokaznu dokumentaciju kojom to potvrđuju:**

**Za osobe starije od 65 godina:**

1. **Preslike osobne iskaznice ili putovnice** ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
2. **Potvrda Porezne uprave o visini dohodaka i primitaka za mjesec travanj 2024.g.** (u slučaju dvočlanog i višečlanog kućanstva potvrdu je potrebno dostaviti za svakog člana kućanstva)
3. **Obrazac prijave na javni poziv za iskaz interesa**
4. **Izjava pripadnike ciljne skupine o broju članova kućanstva**

**Za odrasle osobe s invaliditetom:**

1. **Preslike osobne iskaznice ili putovnice** ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
2. **Potvrda o upisu u Registar osoba s invaliditetom** iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti
3. **Obrazac prijave na javni poziv za iskaz interesa**
4. **Izjava pripadnike ciljne skupine o broju članova kućanstva**

*NAPOMENA: udruga Idemo Dalje će slati na provjeru popis pripadnika ciljane skupine Zavodu za socijalni rad da osoba ne koristi uslugu pomoći u kući, boravka, organiziranog stanovanja, smještaja, osobne asistencije koju pruža osobni asistent, ili čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj.*

OBAVEZNO: Svi zainteresirani pripadnici ciljne skupine koji zadovoljavaju navedene uvjete iz ovog Poziva obrasce za iskaz interesa mogu preuzeti u Zavodu za socijalni rad Split te na Internet stranici <https://idemodalje.hr/>

Preuzete i ispunjene obrasce potrebno je predati e-mailom na udruga.idemodalje@gmail.com ili dostaviti na adresu **Udruga Idemo Dalje, Đakovačka 26, 10110 Zagreb**, ili za dodatne informacije nazvati na broj **091 582 1754)**

Poziv je otvoren od **20.04.2024.** sve do završetka projekta odnosno do 03.04.2027. U slučaju većeg broja korisnika od raspoloživih mjesta, formirat će se lista čekanja. Korisnici će se primiti s liste čekanja prema dostupnosti usluge.

Predsjednica udruge Idemo Dalje

**Gordana Ramač**